་མིང་གིས་བསྟན་ལ། རྡོ་རྗེ་ཐེག་པར། རྒྱུའི་རྒྱུད། སེམས་
སྣང་བ་དང་། སྣང་བ་མཆེད་པ་དང་། སྣང་བ་ཉེར་ཐོབ་དང༌། མཁའ་ཁྱབ་མཁའི་
རྡོ་རྗེ་ཞེས་སུ་མིང་གཞན་གྱིས་བསྟན་པ་རྣམས་ཡིན་ཞིང༌། དེ་ཉིད་ཕ་རོལ་ཏུ་ཕྱིན་
པའི་ཐེག་པ་ལྟར་ན། ལས་ཉོན་དང་རྣམ་རྟོག་གིས་གཞན་དབང་དུ་གྱུར་པའི་གནས་
སྐབས་ན་འཁོར་བ། རྡོ་རྗེ་ཐེག་པ་ལྟར་ན། རང་བཞིན་བརྒྱད་ཅུའི་རྣམ་རྟོག་གམ།
གནས་སྐབས་རིགས་བཞིའི་སྒྲིབ་པའི་གཞན་དབང་དུ་གྱུར་པའི་ཕྱིར་འཁོར་བ་པ་
ཞེས་བརྗོད་དོ། །སྒྲིབ་པ་དེ་དང་དེ་དག་གིས་རྣམ་པར་དག་པའི་གནས་སྐབས་ན་
སངས་རྒྱས་དང་ཐར་པ་ཞེས་བརྗོད་དོ། །
དོན་དེ་ཉིད་དབུ་མ་ཆོས་དབྱིངས་བསྟོད་པ་དང༌། སེམས་ཀྱི་རྡོ་རྗེ་ལ་
བསྟོད་པ་སོགས་ཀྱིས་གསལ་བར་བྱེད། གཉིས་པ་དོན་དམ་བདེན་པས་བསྡུས་
པའི་དགོངས་གཞི་ནི། གོང་དུ་བཤད་པའི་སེམས་དེ་ཉིད་ཡང་དག་པར་ན། ཡོད་
མེད་ལ་སོགས་པའི་མཐའ་གང་དུ་ཡང་མི་གནས་པའི་གནས་ལུགས་ཐ་སྙད་དུ་
དོན་དམ་པའི་བདེན་པ་ཞེས་མིང་དུ་བཏགས་པ་དེ་ཉིད་ཡིན། དེ་ཉིད་ལ་དགོངས་
ནས། དེ་བཞིན་གཤེགས་པའི་སྙིང་པོ་དང་། ཀུན་གཞིའི་རྣམ་ཤེས་སོགས་གསུངས་
པའི་ཚུལ། དབུ་མ་ལ་འཇུག་པར། ཀུན་གཞི་ཡོད་ཅིང་གང་ཟག་ཉིད་ཡོད་ལ། །
27

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
ཕུང་པོ་འདི་དག་འབའ་ཞིང་ཉིད་ཡོད་ཅེས། །གསུངས་པ་དེ་ནི་དེ་ལྟར་ཆེས་ཟབ་
དོན། །རིགས་པར་མི་འགྱུར་གང་ཡིན་དེ་ལའོ། །ཞེས་སོགས་དང༌། འདི་ནི་དྲང་
དོན་ཉིད་དུ་སྟོན་པས་གསུངས་། །འདི་ནི་དྲང་དོན་ཉིད་དུ་རིགས་པས་འཐད། །
རྣམ་པ་དེ་ལྟའི་མདོ་སྡེ་གཞན་ཡང་ནི། །དྲང་དོན་ཉིད་དུ་ལུང་འདིས་གསལ་བར་
བྱེད། །ཅེས་སོགས་རྩ་འགྲེལ་གྱིས་གསལ་བར་བསྟན་ཏོ། །
གཉིས་པ་སེམས་ཙམ་པའི་ལུགས་ཀྱི་དགོངས་གཞི་ནི། གཙོ་ཆེར་ཀུན་
གཞིའི་རྣམ་ཤེས་ཀྱི་གནས་ལུགས་རང་གི་ངོ་བོས་རིག་ཅིང་གསལ་བའི་བདག་
ཉིད་དེ་ཉིད་ཡིན་ཏེ། དེ་ཉིད་གཟུང་འཛིན་དུ་མངོན་པར་ཞེན་པའི་བག་ཆགས་
ཀྱིས་བསླད་པས་ཕྱི་སྣོད་ཀྱི་འཇིག་རྟེན་དང་ནང་བཅུད་ཀྱི་སེམས་ཅན་སོགས་ཀྱི་
རྣམ་པར་སྣང་བ་སྐྱེ་ཞིང་། སྣང་བ་ལྟར་གཟུང་འཛིན་དུ་མངོན་པར་ཞེན་པས། ལས་
ཉོན་གྱིས་གཞན་དབང་དུ་འགྱུར་ཏེ། འགྲོ་བ་ལྔའི་འཁོར་བར་སྐྱེ་བ་དང༌།
སོགས་ཀྱི་སྡུག་བསྔལ་མྱོང་བའི་ཚེ་ན། སེམས་ཅན་ཞེས་དང༌། འཁོར་བ་ཞེས་
བརྗོད་ཀྱི། དེ་ལས་མ་གཏོགས་པའི་འཁོར་བ་ཞེས་བྱ་བ་གཞན་ཅི་ཡང་མེད་དོ། །
དེ་ཉིད་མཐོང་སྤང་དང་སྒོམ་སྤང་གི་སྤང་བྱ་ཅི་རིགས་པས་དག་ཅིང༌། སྤང་བྱ་མ་
ལུས་པས་མ་དག་པའི་གནས་སྐབས་ན། བྱང་ཆུབ་སེམས་དཔའ་སོགས་ལམ་
འཆི་བ་
ཞུགས་ཀྱི་གང་ཟག་གི་ཐ་སྙད་འདོགས་ཀྱི་དེ་ལས་མ་གཏོགས་པའི་ལམ་སྒྲུབ་པ་
པོ་གཞན་ཅི་ཡང་མེད་དོ། །དེ་ཉིད་ཉོན་མོངས་པ་དང་ཤེས་བྱའི་སྒྲིབ་པ་མཐའ་
དག་དང་བྲལ་བས་དག་པ་དང་མ་དག་པའི་གཉིས་སྣང་གི་ངོ་བོ་མ་ལུས་པ་དག་
28

g1 ""TETE
1:|
བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུང་ཐོར་བུའི་སྐོར།
ཅིང་རང་གི་དེ་བཞིན་ཉིད་མེད་ཀྱི་ངོ་བོ་ལ་གནས་སྐ
ལ་གནས་སྐབས་ཐམས་ཅད་དུ་གནས་ཏེ།
གདུལ་བྱ་ལ་གཟུགས་སྐུ་རྣམ་པ་གཉིས་ཀྱི་སྣང་བ་བསྐྱེད་པའི་སྒོ་ནས། འཁོར་བ་
ཇི་སྲིད་དུ་སེམས་ཅན་གྱི་དོན་བྱེད་པའི་ས་ལ་བཞུགས་པ་ནི་སངས་རྒྱས་དང་ཆོས་
སྐུ་དང༌། ངོ་བོ་ཉིད་སྐུ་ཞེས་སོགས་སོ། །དེ་ལྟར་ཡང་འཕེལ་བ་དང་འགྲིབ་པ་མེད་
པར་བསྟན་པའི་མདོ་ལས། ཤ་རིའི་བུ་ཆོས་ཀྱི་སྐུ་དེ་ཉིད་ཉོན་མོངས་པའི་སྦུབས་
བྱེ་བ་མཐའ་ཡས་པས་བཏུམས་པ། འཁོར་བའི་རྒྱུན་གྱིས་ཁྱེར་བ། ཐོག་མ་དང་ཐ་
མ་མེད་པའི་འཁོར་བའི་འགྲོ་བར་འཆི་བ་དང་སྐྱེ་བ་དག་ཏུ་འཁོར་བའི་འགྲོ་བར་
འཆི་བ་དང་སྐྱེ་བ་གང་དུ་འཁོར་བ་ནི་སེམས་ཅན་གྱི་ཁམས་ཞེས་བརྗོད་དོ། །ཤ་
རིའི་བུ་ཆོས་ཀྱི་སྐུ་དེ་ཉིད་འཁོར་བའི་རྒྱུན་གྱིས་སྡུག་བསྔལ་ལས་སྐྱོ་བར་གྱུར་
པར་འདོད་པ་དང༌། ཡུལ་ཐམས་ཅད་ལ་ཆགས་པ་དང་བྲལ་བ། ཕ་རོལ་ཏུ་ཕྱིན་
པ་བཅུའི་ཁོངས་སུ་གཏོགས་པ། ཆོས་ཀྱི་ཕུང་པོ་བརྒྱད་ཁྲི་བཞི་སྟོང་གིས་བྱང་ཆུབ་
ཀྱི་དོན་དུ་སྤྱད་པ་སྤྱོད་པ་ནི་བྱང་ཆུབ་སེམས་དཔའ་ཞེས་བརྗོད་དོ། །ཤ་རིའི་བུ་
ཆོས་སྐུ་དེ་ཉིད་ཉོན་མོངས་པའི་སྦུབས་ཐམས་ཅད་ལས་ཡོངས་སུ་གྲོལ་བ། སྡུག་
བསྔལ་ཐམས་ཅད་ལས་འདས་པ་ནི་ཉེ་བའི་ཉོན་མོངས་པའི་དྲི་མ་མཐའ་དག་དང་
བྲལ་བ། དག་པ་རྣམ་པར་དག་པ་མཆོག་ཏུ་ཡོངས་སུ་དག་པའི་ཆོས་ཉིད་ལ་
གནས་པ། སེམས་ཅན་ཐམས་ཅད་ཀྱི་ལྟ་བར་བྱ་བའི་ས་ལ་ཞུགས་པ། ཤེས་བྱའི་
ཆོས་མཐའ་དག་ལ་གཉིས་སུ་མེད་པའི་སྐྱེས་བུའི་མཐུ་ཐོབ་པ། ཉེ་བའི་ཉོན་
མོངས་པའི་སྒྲིབ་པ་མེད་པའི་ཆོས་ཅན་ཆོས་ཐམས་ཅད་ཀྱི་དབང་ཕྱུག་གི་སྟོབས་
29

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
ཐོགས་པ་མེད་པ་ཐོབ་པ་ནི། དེ་བཞིན་གཤེགས་པ་དགྲ་བཅོམ་པ་ཡང་དག་པར་
རྫོགས་པའི་སངས་རྒྱས་ཞེས་བརྗོད་དོ། །ཞེས་གསུངས་པ་ཡིན་ཏེ། དེ་ལྟ་བུའི་
རང་བཞིན་འོད་གསལ་དེ། ཉི་མ་དག་པའི་གནས་སྐབས་དག་པར་བྱེད་པའི་རྒྱུ་
ཁམས་དང་། འདས་པ་དང་ད་ལྟར་གྱི་སངས་རྒྱས་ཀྱི་ཐུགས་རྒྱུད་ལ་སྣང་བའི་ཤིན་ཏུ་
རྣམ་ དག་ གི་ གནས་ སྐབས་ དེ་ ཉིད་དག་ བྱེད་ ཀྱི་ རྐྱེན་ བྱང་ ཆུབ་དང་ ཕྲིན་ ལས་
གསུམ་དུ་འཇོག་ལ། རྐྱེན་དེ་གསུམ་གྱིས་མ་དག་པའི་རྩ་བ་དེ་ཉིད་རྣམ་པར་སྦྱང་
བ་བྱས་པ་ལས་མ་འོངས་པ་ན་འབྲས་བུ་དཀོན་མཆོག་གསུམ་ཐོབ་པར་འགྱུར་བའི་
ཚུལ་ཐེག་པ་ཆེན་པོ་རྒྱུད་བླ་མའི་བསྟན་བཅོས་སུ་གསལ་བར་བསྟན་ལ་འབེབས་
དེ་ཉིད་ཀྱི་ཕྱིར་བསྟན་བཅོས་འདིའི་ལུས་ནི་རྡོ་རྗེའི་གནས་བདུན་དུ་བསྟན་
ཤིང༌།
ཏོ༑ ༑དེ་ལ་ཁམས་ཀྱི་གནས་སྐབས་སུ་སེམས་རང་བཞིན་གྱིས་འོད་གསལ་བ་དེ་
ཉིད། ངོ་བོ་དང་རྒྱུ་དང་། འབྲས་བུ་དང་། ལས་དང་། ལྡན་པ་དང་། འཇུག་པའི་
རབ་དབྱེ་དང༌། གནས་སྐབས་ཀྱི་མིང་དང༌། གནས་སྐབས་ཐམས་ཅད་དུ་ཀུན་ཏུ་
འགྲོ་བའི་དོན་དང༌། རྟག་ཏུ་མི་འགྱུར་བ་དང༌། ཡོན་ཏན་དབྱེ་བ་མེད་པ་རྣམས་
ཀྱིས་གཏན་ལ་ཕབ་ཏེ། དེ་ལ་ངོ་བོའི་དོན་ནི། རང་བཞིན་འོད་གསལ་དེ་ཉིད་ཤིན་
ཏུ་རྣམ་དག་གི་གནས་སྐབས་ན། གདུལ་བྱའི་ཇི་ལྟར་བསམ་པའི་དོན་འགྲུབ་པ་ལ་
སོགས་པ་མཐུ་དང་ལྡན་པས་ཆོས་ཀྱི་སྐུ་དང༌། མ་དག་པ་དང༌། དག་པ་དང་མ་
དག་པའི་གནས་སྐབས་སུ་ཤེས་རབ་དང་སྙིང་རྗེ་ཆེན་པོ་བསྐྱེད་པའི་ནུས་པ་དང་
ལྡན་པས་རིགས་དང་། གནས་སྐབས་ཐམས་ཅད་དུ་རང་གི་ངོ་བོ་རང་བཞིན་འོད་
30

བསྟོད་ཚོགས་དང་ཞལ་འདམས་འཕྲིན་ཡིག་ བཅས་གསུང་ཐོར་བུའི་སྐོར།
གསལ་ཞིང་རྣམ་པར་དག་པ་ལས་མི་འགྱུར་བའི་དེ་བཞིན་ཉིད་དེ། གསུམ་པོ་དེ་
ནི་ངོ་བོའི་དོན་ཏེ། ཐེག་པ་ཆེན་པོའི་ཆོས་ལ་མོས་པ་དང༌། བདག་མེད་གཉིས་
རྟོགས་པའི་ཤེས་རབ་དང་། ནམ་མཁའ་མཛོད་ལ་སོགས་པའི་ཏིང་ངེ་འཛིན་བསྒོམ་
པ་དང་། སྙིང་རྗེ་ཆེན་པོ་རྣམས་ཀྱིས་ཁམས་དེ་དག་པར་བྱེད་པའི་རྒྱུའི་དོན་ཏོ། །
རྒྱུ་བཞི་པོ་དེ་དག་བསྒོམས་པས་སེམས་རང་བཞིན་འོད་གསལ་དེ་ཉིད།
ཆེན་པ་རྣམས་ཀྱི་ཆོས་ལ་ཁོང་ཁྲོ་བ་དང༌། མུ་སྟེགས་བྱེད་རྣམས་ཀྱི་བདག་ཏུ་ལྟ་བ་
འདོད་
དང་། ཉན་ཐོས་རྣམས་ཀྱི་འཁོར་བའི་སྡུག་བསྔལ་གྱིས་འཇིགས་པ་དང༌། རང་
རྒྱལ་རྣམས་ཀྱི་སེམས་ཅན་གྱི་དོན་ལ་མི་ལྟོས་པའི་སྒྲིབ་པ་རྣམས་དང་བྲལ་བས་
གཙང་བ་དང་། བདག་དང་བདེ་བ་དང༌། རྟག་པའི་ཕ་རོལ་ཏུ་ཕྱིན་པ་འབྲས་བུའི་
དོན་ཏོ། །སེམས་རང་བཞིན་འོད་གསལ་བ་དེ་ཉིད་འཁོར་ལོ་བཞིའི་རྐྱེན་དང་ཕྲད་
པས་ཐ་ན་ལོག་པ་ཉིད་དུ་ངེས་པའི་སེམས་ཅན་གཞན་ལ་ཡང་འཁོར་བ་ལ་སྐྱོ་བ་
དང༌། མྱ་ངན་ལས་འདས་པ་ལ་དོན་དུ་གཉེར་བ་སྐྱེ་བ་ནི་ལས་ཀྱི་དོན་ཏོ། །
ལྡན་པའི་དོན་ནི་གཉིས་ཏེ། རྒྱུ་དང་ལྡན་པ་དང༌། འབྲས་བུ་དང་ལྡན་
པའོ། །དང་པོ་ནི་སྔར་གྱི་ཆོས་ལ་མོས་པ་ལ་སོགས་པ་རྒྱུ་བཞི་པོ་དེ་ཉིད་ཀྱི། དང་
པོ་ནི། ཆོས་སྐུ་རྣམ་པར་དག་པའི་རྒྱུ་དང༌། བར་མ་གཉིས་ནི་སངས་རྒྱས་ཀྱི་ཡེ་
ཤེས་ཐོབ་པའི་རྒྱུ་དང་། ཕྱི་མ་ནི་དེ་བཞིན་གཤེགས་པའི་ཐུགས་རྗེ་ཆེན་པོ་འཇུག་
པའི་རྒྱུ་ཡིན་པས། ཁམས་དེ་ལ་རྒྱུར་ལྡན་པ་ཞེས་བརྗོད་དོ། །སངས་རྒྱས་ཀྱི་སའི་
ཇི་སྙེད་པ་མཁྱེན་པའི་ཆར་གྱུར་པའི་མངོན་པར་ཤེས་པ་ལྔ་དང༌། ཇི་ལྟ་བ་མཁྱེན་
31
p " ༠

གངས་ཅན་རིག་བཅུད་ལས། རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
པའི་ཟག་པ་ཟད་པའི་ཡེ་ཤེས་དང་། དེ་གཉིས་ཀའི་རྟེན་ཟག་པ་ཟད་པ་རྣམས་ནི་
འབྲས་བུ་དང་ལྡན་པ་ཞེས་བརྗོད་དེ། ཁམས་ཤིན་ཏུ་རྣམ་པར་དག་པའི་གནས་
སྐབས་ཀྱི་ཡོན་ཏན་ཡིན་པའི་ཕྱིར། སོ་སོ་སྐྱེ་བོ་དང༌། འཕགས་པ་དང༌། དེ་བཞིན་
གཤེགས་པ་རྣམས་ཀྱི་དེ་བཞིན་ཉིད་གསུམ་དབྱེ་བ་ལ་ནི་འཇུག་པའི་དོན་ཏོ། །
གསུམ་པོ་དེ་ཉིད་ལ་སེམས་ཅན་དང་བྱང་ཆུབ་སེམས་དཔའ་དང་སངས་རྒྱས་ཞེས་
མིང་གསུམ་གྱིས་བཏགས་པ་ནི། གནས་སྐབས་ཀྱི་དོན་ཏོ། །རང་བཞིན་འོད་གསལ་
དེ་ཉིད་གནས་སྐབས་གསུམ་པོ་དེ་དག་ཏུ་རྗེས་སུ་འགྲོ་བ་ནི་ཀུན་ཏུ་འགྲོ་བའི་དོན་ཏེ།
རང་བཞིན་འོད་གསལ་དེ་ཉིད་མ་དག་པའི་གནས་སྐབས་སུ་ཀུན་ནས་ཉོན་མོངས་
པ་གསུམ་གྱིས་རང་གི་ངོ་བོ་མི་འགྱུར་ཞིང་། དག་པ་དང་མ་དག་པའི་གནས་སྐབས་
སུ་བསམ་གྱིས་མི་ཁྱབ་པར་བསྒྱུར་བའི་འཆི་འཕོ་བ་སོགས་ཀྱིས་མི་འགྱུར་ལ།
ཤིན་ཏུ་རྣམ་དག་གི་གནས་སྐབས་སུ་ཡོན་ཏན་གྱི་རང་བཞིན་སྔར་མེད་གསར་དུ་
ཐོབ་པར་མི་འགྱུར་བའི་དོན་ཏེ། ཤིན་ཏུ་རྣམ་དག་གི་སྐབས་སུ་རང་བཞིན་འོད་
གསལ་དང༌། སྟོབས་སོགས་ཡོན་ཏན་རྣམས་ནོར་བུ་དང་། དེའི་མདོག་དབྱིབས་
བཞིན་དུ་རྣམ་པར་དབྱེ་བ་མེད་པ་ནི་རྣམ་པར་དབྱེ་བ་མེད་པའི་དོན་ཏེ། རང་བཞིན་
འོད་གསལ་དེ་ཉིད་ལུས་ཅན་ཀུན་ལ་ཡོད་པར་མཚོན་པའི་དཔེ་དགུ་ལ། སངས་
རྒྱས་དང༌། སྦྲང་རྩི་དང༌། སྙིང་པོའི་དཔེ་གསུམ་གྱིས་གོ་རིམ་བཞིན་དུ་རང་དོན་
ཕུན་ཚོགས་རྟོགས་པ་ཆོས་སྐུ་དང༌། གཞན་དོན་ཕུན་ཚོགས་ཟབ་མོ་དོན་དམ་པའི་
བདེན་པ་དང་། སྣ་ཚོགས་ཀུན་རྫོབ་ཀྱི་བདེན་པ་སྟོན་པའི་ཆོས་སྐུ་བསྟན་ཏེ། འབྲས་
32

བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུང་ཐོར་བུའི་སྐོར།
,,,:,,,!,,,"。。
བུ་ལ་བྲོད་པ་བསྐྱེད་པའི་ཕྱིར་རོ། །དེའི་འོག་ཏུ་གསེར་གྱི་དཔེས་ནི་དེ་བཞིན་ཉིད་
བསྟན་ཏེ། དེ་དག་གི་རང་བཞིན་ཅི་སྙམ་པ་ལ་གསེར་བཟང་པོ་ལྟར་གནས་སྐབས་
ཐམས་ཅད་དུ་མི་འགྱུར་བ་དེ་བཞིན་ཉིད་ཀྱི་རང་བཞིན་ཡིན་ནོ་ཞེས་ཤེས་པར་བྱ་
བའི་ཕྱིར་དུའོ།
།དེའོ་འོག་ཏུ་དཔེ་གཞན་ལྔས་ནི་འབྲས་བུ་ཕུན་ཚོགས་དེའི་རྒྱུ་
བསྟན་ཏེ། འབྲས་བུ་དེ་ཉིད་གདུལ་བྱ་ཡིས་ཇི་ལྟར་ཐོབ་སྙམ་པ་ལ། དེའི་རྒྱུ་ཡོད་
པས་དེ་ཐོབ་པར་བྱ་བའི་ཕྱིར་དུ་ལམ་ལ་འབད་པ་ཤེས་པར་བྱ་བའི་ཕྱིར་དུའོ། །
དེ་ལ་གཏེར་དང་ལྗོན་ཤིང་གི་དཔེ་གཉིས་ཀྱིས་ནི་རང་བཞིན་དུ་གནས་པ་དང༌།
རྒྱས་འགྱུར་གྱི་ངོ་བོར་བསྟན་ལ། རྒྱུ་དེ་གཉིས་ལས་འབྲས་བུ་སྐུ་གསུམ་ཇི་ལྟར་
ཐོབ་སྙམ་ན། རིན་ཆེན་དང༌། འཁོར་ལོས་སྒྱུར་བ་དང༌། གསེར་གྱི་གཟུགས་ཀྱི་
དཔེ་གསུམ་གྱིས་ནི་རིགས་དེ་གཉིས་ཀྱི་འབྲས་བུ་སྐུ་གསུམ་པོའི་ནུས་པ་བསྟན་ཏེ།
དེ་ལྟར་ན་དཔེ་དགུའི་གྲངས་དང་གོ་རིམ་ངེས་པ་ཡང་ངེས་པར་གྲུབ་བོ། །
དེ་ལྟ་བུའི་བདེ་བར་གཤེགས་པའི་སྙིང་པོ་ལྡེམ་པོའི་ངག་གིས་བསྟན་
པའི་དགོས་པ་ནི་གཉིས་ཏེ། སྒྲ་ཇི་བཞིན་པའི་དགོས་པ་དང་། དགོངས་གཞིའི་
དགོས་པའོ། །དང་པོ་ནི། མུ་སྟེགས་བདག་ཏུ་སྨྲ་བ་ལ་མངོན་པར་ཞེན་པ་རྣམས།
བདག་མེད་པའི་འཇིག་པ་སྤངས་ཏེ་སངས་རྒྱས་ཀྱི་བསྟན་པ་ལ་འཇུག་པའོ། །
གཉིས་པ་ནི། ཐེག་ཆེན་གྱི་རིགས་ཅན་ལས་དང་པོ་པ་རྣམས་ཀྱིས་སེམས་
ཞུམ་པ་ལ་སོགས་པའི་ཉེས་པ་ལྔ་སྤངས་ནས་ཡོན་ཏན་ལྔ་སྐྱེས་ལ་དེ་ནས་མྱུར་དུ་
བླ་ན་མེད་པའི་བྱང་ཆུབ་ཐོབ་བོ། །མདོར་ན་སངས་རྒྱས་ཀྱི་བསྟན་པ་ལ་མ་ཞུག༴
33

གངས་ཅན་རིག་བཅུད་ལས།
རྗེ་བཙུན་རེད་མདའ་བ་གཞོན་ནུ་བློ་གྲོས་ཞབས་ཀྱི་གསུང་འབུམ་པོད་གསུམ་པ།
'
པ་འཇུག་པ་དང་། ཞུགས་པ་ལེགས་པར་མཐར་ཕྱིན་པར་བྱེད་པ་ནི། འདིའི་དགོས་
པ་ཡིན་ནོ། །ཤིན་ཏུ་ཟབ་པའི་མདོ་སྡེ་རྣམ་མང་ལས། །གསུངས་པའི་དགོངས་
ཟབ་བདེ་གཤེགས་སྙིང་པོའི་དོན། །ཤིང་རྟ་ཆེ་རྣམས་ཇི་ལྟར་བཞེད་པའི་ཚུལ། །
ལུང་དང་རིགས་པས་ཕྱེ་སྟེ་གསལ་བར་བཤད། །འདི་ལ་གཞན་དུ་གཞན་གྱིས་བཤད་
པ་རྣམས། །འགྲིག་འགྲིག་འདྲ་ཡང་རྨོངས་པ་མཚར་བསྐྱེད་ཡིན། །ཡིན་ནམ་མ་
ཡིན་མདོ་སྡེའི་མེ་ལོང་ལ། །གཟུར་གནས་བློ་མིག་ལྡན་པ་རྣམས་ཀྱིས་ལྟོས།
འདིར་འབད་དགེ་བ་འོད་སྟོང་ལྡན་པ་དེས། །མཁའ་མཉམ་མི་ཤེས་མུན་པ་ཀུན་
བསལ་ནས། །ཇི་ལྟ་ཇི་སྙེད་གཟིགས་པའི་སྤྱན་མངའ་བའི། །ཀུན་མཁྱེན་རྒྱལ་
བའི་གོ་འཕང་མྱུར་ཐོབ་ཤོག །ཅེས་པ་ཤཱཀྱའི་དགེ་སློང་གཞོན་ནུ་བློ་གྲོས་ཀྱིས་
སྦྱར་བའོ། །དཔལ་ངམ་རིངས་ཀྱི་ཆོས་གྲྭ་ཆེན་པོར། འཇམ་དབྱངས་ནམ་མཁའ་རིན་ཆེན་སྐུ་མཆེད་ཀྱིས་
སྦྱིན་བདག་མཛད་ནས། གཡས་རུ་བྱང་ན་བཞུགས་པའི་སྡེ་སྣོད་འཛིན་པ་རགས་རིམ་བསགས་པའི་དུས་སུ།
དྲུང་བདག་པོ་འཇམ་དབྱངས་པ་དང་སྡེ་སྣོད་འཛིན་པ་རྣམས་ཀྱིས་རྒྱུད་བླའི་དོན་རགས་པ་ཚང་བའི་ཡིག་
རིགས་གཅིག་ཞུས་པ་ལ་གནང་བའོ། །
34

,,,",,,,,",
",,,,,,,,
བསྟོད་ཚོགས་དང་ཞལ་འདམས་འཕྲིན་ཡིག་བཅས་གསུ